
DR 31.7.2018                                                                    61                   

 
Timbalan Yang di-Pertua [Tuan Nga Kor Ming]: Yang Berhormat Rantau Panjang. 

Puan Hajah Siti Zailah binti Mohd Yusoff [Rantau Panjang]:  Terima kasih Yang 
Berhormat Menteri di atas jawapan.  Kita memahami kekangan masalah yang dihadapi oleh 
pekerja-pekerja wanita dan kita amat menghargai di atas insentif yang telah dibuat oleh pihak 
kementerian untuk membantu pekerja-pekerja wanita.  Soalnya isu sekarang ialah terutama 
di sektor sama ada awam dan swasta, semua menghadapi isu yang sama ialah kos 
tanggungan itu terlalu tinggi terutama bagi yang mempunyai anak yang lebih daripada tiga 
orang. Bayangkan kalau RM400 seorang, tiga orang sudah RM1,200. Ini baru untuk 
pengasuh itu. 

Jadi saya ingin tahu mekanisme yang telah dibuat oleh kerajaan untuk menyediakan 
taska di tempat kerja. Selain daripada insentif kepada majikan, apakah ada lagi selain 
istimewa yang diberi untuk membantu, terutama ibu-ibu yang mempunyai kekangan kerja dan 
anak yang ramai ini supaya dapat meringankan beban dan mungkin dengan keadaan yang 
paling penting ialah keselamatan anak-anak itu dapat terjamin. Minta penjelasan. 

Dato' Seri Dr. Wan Azizah Wan Ismail: Terima kasih, Yang Berhormat Rantau 
Panjang.  Memanglah ya, kita niat yang baik. Akan tetapi ada kekangan seperti mana yang 
dikatakan bahawa soal kos itu menjadi masalah kerana kita ada juga kerajaan mengatakan 
bahawa kalau di sekolah-sekolah diadakan taska untuk guru-guru, terutamanya pada 
golongan guru yang pergi mengajar adalah seksyen untuk taska.  Itu salah satu daripadanya 
dan kita ada juga tempat-tempat yang sekolah-sekolah mempunyai taska. 

Tempat-tempat lain itu, sebab itu kita mempunyai kekangan itu kerana hendak 
timbangkan.  Hendak bagi taska yang berdaftar dan bertauliah, semua mahal. Hendak bagi 
kepada adik-beradik, itu masalah kalau tidak ada basic keselamatan.  Itu menjadi masalah 
dan kita akan cuba sedaya-upaya menimbangkan supaya sekarang ini akta tidak 
merangkumi membela budak-budak yang kurang daripada empat  orang dan kurang daripada 
empat tahun.  Kita hendak melihat supaya kita akan ketatkan. 

Akan tetapi dari segi kos memanglah sekarang ini kita mohon agar pihak swasta 
juga menyumbang.  Dalam usaha kita untuk mencapai negara maju, kita memerlukan tenaga 
produktif yang termasuk wanita dan pada masa sekarang kerana 48.42 peratus daripada 
populasi negara yang tidak bekerja, yang bekerja adalah 54.6 peratus dalam pasaran buruh. 

Di antara isu yang sering ditimbulkan dalam usaha menggalakkan lebih ramai wanita 
bekerja ialah kekurangan pusat penjagaan yang berhampiran seperti mana yang dikatakan 
tadi.  Oleh itu pihak kementerian  telah meletakkan sasaran untuk memastikan semua agensi 
kerajaan mempunyai pusat jagaan kanak-kanak di tempat kerja terutamanya mereka yang 
bekerja secara syif menjelang 1 Januari yang akan datang. Ini selaras dengan Pekeliling 
Perkhidmatan Bil. 6, Tahun 1989 yang telah menetapkan bahawa kemudahan taska 
hendaklah diadakan di tempat kerja anggota-anggota perkhidmatan awam. 

Pencapaian sasaran ini walau bagaimanapun memerlukan kerjasama semua pihak 
terutamanya majikan. Oleh itu semua kementerian  diminta menyemak semula peruntukan 
sedia ada masing-masing bagi membolehkan kemudahan taska di tempat kerja diwujudkan.  
Oleh itu saya memohon agar kerjasama semualah. Walaupun ada niat baik tetapi hendak 
melaksanakan itu mempunyai masalah, seperti mana yang dikatakan adalah dari segi kos. 

Tuan Yang di-Pertua, untuk makluman Yang Berhormat Johor Bahru, Jabatan 
Kebajikan Masyarakat merupakan agensi yang bertanggungjawab untuk meneliti 
permohonan bantuan kepada OKU yang telah dibangkitkan di bawah kementerian. JKM juga 
melalui Surat Pekeliling Ketua Pengarah Kebajikan Masyarakat Bil. 3, Tahun 2018, telah 
menambah baik kriteria kelayakan penerima bantuan yang sedia ada berkuat kuasa 1 Julai 
tahun ini. 

Ini bermakna bantuan yang disalurkan hanya kepada golongan yang berkelayakan 
dan berkeperluan tanpa surat sokongan dan campur tangan politik.  Setiap permohonan akan 
disiasat dan akan diberi pertimbangan sewajarnya berdasarkan kelayakan dan bukan hak, 
tanpa mengira latar belakang kaum, agama, jantina dan fahaman politik. 

 

 

 



Timbalan Yang di-Pertua [Tuan Nga Kor Ming]: Yang Berhormat Rantau Panjang. Puan Hajah Siti Zailah binti Mohd Yusoff [Rantau Panjang]: Terima kasih Yang Berhormat Menteri di atas jawapan. Kita memahami kekangan masalah yang dihadapi oleh pekerja-pekerja wanita dan kita amat menghargai di atas insentif yang telah dibuat oleh pihak kementerian untuk membantu pekerja-pekerja wanita. Soalnya isu sekarang ialah terutama di sektor sama ada awam dan swasta, semua menghadapi isu yang sama ialah kos tanggungan itu terlalu tinggi terutama bagi yang mempunyai anak yang lebih daripada tiga orang. Bayangkan kalau RM400 seorang, tiga orang sudah RM1,200. Ini baru untuk pengasuh itu. Jadi saya ingin tahu mekanisme yang telah dibuat oleh kerajaan untuk menyediakan taska di tempat kerja. Selain daripada insentif kepada majikan, apakah ada lagi selain istimewa yang diberi untuk membantu, terutama ibu-ibu yang mempunyai kekangan kerja dan anak yang ramai ini supaya dapat meringankan beban dan mungkin dengan keadaan yang paling penting ialah keselamatan anak-anak itu dapat terjamin. Minta penjelasan. Dato' Seri Dr. Wan Azizah Wan Ismail: Terima kasih, Yang Berhormat Rantau Panjang. Memanglah ya, kita niat yang baik. Akan tetapi ada kekangan seperti mana yang dikatakan bahawa soal kos itu menjadi masalah kerana kita ada juga kerajaan mengatakan bahawa kalau di sekolah-sekolah diadakan taska untuk guru-guru, terutamanya pada golongan guru yang pergi mengajar adalah seksyen untuk taska. Itu salah satu daripadanya dan kita ada juga tempat-tempat yang sekolah-sekolah mempunyai taska. Tempat-tempat lain itu, sebab itu kita mempunyai kekangan itu kerana hendak timbangkan. Hendak bagi taska yang berdaftar dan bertauliah, semua mahal. Hendak bagi kepada adik-beradik, itu masalah kalau tidak ada basic keselamatan. Itu menjadi masalah dan kita akan cuba sedaya-upaya menimbangkan supaya sekarang ini akta tidak merangkumi membela budak-budak yang kurang daripada empat orang dan kurang daripada empat tahun. Kita hendak melihat supaya kita akan ketatkan. Akan tetapi dari segi kos memanglah sekarang ini kita mohon agar pihak swasta juga menyumbang. Dalam usaha kita untuk mencapai negara maju, kita memerlukan tenaga produktif yang termasuk wanita dan pada masa sekarang kerana 48.42 peratus daripada populasi negara yang tidak bekerja, yang bekerja adalah 54.6 peratus dalam pasaran buruh. Di antara isu yang sering ditimbulkan dalam usaha menggalakkan lebih ramai wanita bekerja ialah kekurangan pusat penjagaan yang berhampiran seperti mana yang dikatakan tadi. Oleh itu pihak kementerian telah meletakkan sasaran untuk memastikan semua agensi kerajaan mempunyai pusat jagaan kanak-kanak di tempat kerja terutamanya mereka yang bekerja secara syif menjelang 1 Januari yang akan datang. Ini selaras dengan Pekeliling Perkhidmatan Bil. 6, Tahun 1989 yang telah menetapkan bahawa kemudahan taska hendaklah diadakan di tempat kerja anggota-anggota perkhidmatan awam. Pencapaian sasaran ini walau bagaimanapun memerlukan kerjasama semua pihak terutamanya majikan. Oleh itu semua kementerian diminta menyemak semula peruntukan sedia ada masing-masing bagi membolehkan kemudahan taska di tempat kerja diwujudkan. Oleh itu saya memohon agar kerjasama semualah. Walaupun ada niat baik tetapi hendak melaksanakan itu mempunyai masalah, seperti mana yang dikatakan adalah dari segi kos. Tuan Yang di-Pertua, untuk makluman Yang Berhormat Johor Bahru, Jabatan Kebajikan Masyarakat merupakan agensi yang bertanggungjawab untuk meneliti permohonan bantuan kepada OKU yang telah dibangkitkan di bawah kementerian. JKM juga melalui Surat Pekeliling Ketua Pengarah Kebajikan Masyarakat Bil. 3, Tahun 2018, telah menambah baik kriteria kelayakan penerima bantuan yang sedia ada berkuat kuasa 1 Julai tahun ini. Ini bermakna bantuan yang disalurkan hanya kepada golongan yang berkelayakan dan berkeperluan tanpa surat sokongan dan campur tangan politik. Setiap permohonan akan disiasat dan akan diberi pertimbangan sewajarnya berdasarkan kelayakan dan bukan hak, tanpa mengira latar belakang kaum, agama, jantina dan fahaman politik.